Na temelju članka 2. stavak (4) točka b) alineja (I), članka 7. stavak (1) točka b) i članka 70. Zakona o Centralnoj banci Bosne i Hercegovine (''Službeni glasnik BiH'', br. 1/97, 29/02, 13/03, 9/05, 76/06 i 32/07), Upravno vijeće Centralne banke Bosne i Hercegovine na petoj sjednici od 29.03.2021. godine, donosi

**ODLUKU**

**o izmjenama i dopunama Odluke o kupovini i prodaji efektivnog stranog novca za devizna sredstva komercijalnim bankama**

**Članak 1.**

U Odluci o kupovini i prodaji efektivnog stranog novca za devizna sredstva komercijalnim bankama (''Službeni glasnik BiH'', broj: 64/18 ), u članku 2. iza stavka (3) dodaje se stavak (4) koji glasi:

''(4) Radni dan u smislu ove odluke je dan na koji rade Centralna banka i TARGET sustav. Neradni dan za Centralnu banku su subota, nedjelja, 1. i 2. siječnja i 1. i 2. svibnja i drugi dani koje u skladu sa propisima iz opravdanih razloga odredi guverner Centralne banke. Neradni dani za TARGET su definirani propisima Eurosustava.''.

**Članak 2.**

U članku 4. stavak (6) mijenja se i glasi: ''(6) Centralna banka u ovisnosti o trenutnoj raspoloživosti deviznih rezervi, planu investiranja i ranije preuzetim obvezama može odobriti zahtjev iz stavka (5) ovog članka.''.

**Članak 3.**

Članak 6. mijenja se i glasi:

''Članak 6.

(Naknada)

Centralna banka vrši obračun i naplatu naknade u skladu s propisom o tarifi naknada Centralne banke.''.

**Članak 4.**

Ova odluka stupa na snagu osmog dana od dana objavljivanja u ''Službenom glasniku BiH'', a primjenjuje se od 01.05.2021. godine.

**Članak 5.**

Ova odluka se objavljuje i u ''Službenim novinama Federacije BiH'', ''Službenom glasniku Republike Srpske'' i ''Službenom glasniku Brčko distrikta Bosne i Hercegovine''.

Predsjedatelj

Broj: UV-122-01-1-892-8/21 Upravnog vijeća Centralne banke

Sarajevo, 29.03.2021. godinu Bosne i Hercegovine

GUVERNER

dr. Senad Softić